laion/Wikipedia-Exotic huggingface dataset:
רומאריו איברה

רומאריו אנדרס איברה מינה (בספרדית: Romario Andrés Ibarra Mina; נולד ב-24 בספטמבר 1994 באטונטאקי שבאקוודור) הוא כדורגלן אקוודורי המשחק בעמדת קשר הכנף בקבוצת פצ'וקה מליגת העל המקסיקנית ובנבחרת אקוודור. איברה הוא אחיו הצעיר של כדורגלן נבחרת אקוודור רנאטו איברה. איברה גדל במחלקות הנוער של ואיה דל צ'וטה, ESPOLI ואוניברסידד קאתוליקה דל אקוודור. בשנת 2007 החל את הקריירה המקצוענית שלו בקבוצה הבוגרת של אוניברסידד קאתוליקה דל אקוודור במסגרת ליגת העל האקוודורית, ובסך הכל ערך 131 הופעות ליגה במדי המועדון, בהן הבקיע 15 שערים. למשך תקופה קצרה הושאל לליגה דה קיטו מליגת העל האקוודורית, במדיה ערך שבע הופעות ליגה. ב-10 ביולי 2018 חתם איברה במינסוטה יונייטד מה-MLS. ב-23 ביולי ערך את הופעת הבכורה שלו במועדון, בניצחון 1–5 על לוס אנג'לס במסגרת הליגה. ב-12 באוגוסט הבקיע את שער הבכורה שלו במועדון, בתיקו 2-2 נגד לוס אנג'לס גלאקסי במסגרת הליגה. בסך הכל ערך 17 הופעות ליגה במדי המועדון, בהן הבקיע חמישה שערים. ב-1 ביולי 2019 הושאל איברה לפצ'וקה מליגת העל המקסיקנית. ב-1 ביולי 2020 חתם על חוזה קבוע במועדון. ב-5 באוקטובר 2017 ערך איברה את הופעת הבכורה שלו בנבחרת אקוודור, בהפסד 1–2 לנבחרת צ'ילה במסגרת מוקדמות מונדיאל 2018. במשחק זה הבקיע את שער הבכורה שלו בנבחרת. הוא היה חלק מסגל הנבחרת בטורניר קופה אמריקה 2019, וערך שלוש הופעות בטורניר. נכלל בסגל נבחרת אקוודור לטורניר מונדיאל 2022. פצ'וקה אליפות מקסיקו (1): אפרטורה 2022 מדיה וקבצים בנושא רומאריו איברה בוויקישיתוף רומאריו איברה, באתר Transfermarkt רומאריו איברה, באתר Soccerway רומאריו איברה, באתר BDFutbol רומאריו איברה, באתר WorldFootball.net רומאריו איברה, באתר National Football Teams רומאריו איברה, באתר FootballDatabase.eu Romario, hermano menor de Renato, se suma a la 'Tri' en lugar de Marcos Caicedo באתר El Telégrafo, ‏ 27 בספטמבר 2017 (בספרדית) Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia באתר הרשמי של נבחרת אקוודור, 14 בנובמבר 2022 (בספרדית)
יחסי טורקמניסטן–יוון

יחסי טורקמניסטן–יוון הם היחסים הדיפלומטיים הרשמיים שבין טורקמניסטן לבין הרפובליקה ההלנית. שתי המדינות כוננו יחסים דיפלומטיים ב-10 ביוני 1992. יוון תומכת במדיניות הנייטרליות של טורקמניסטן במסגרת התמיכה בכל הפעולות לקידום יציבות, ביטחון ויחסי שכנות טובים במרכז אסיה. פרופסור סאריגיאנידיס וצוותו מבצעים חפירות בגונור טפה במדבר קאראקום מאז 1972, אשר גילו עקבות ציוויליזציה יוונית עתיקה המראים קשרים משמעותיים עם התרבות המינואית. ישנם כמה אנשי עסקים ממוצא יווני פעילים בטורקמניסטן, רובם מתגוררים בבירה אשגבאט. טורקמניסטן אינה מיוצגת ביוון לא בדרג השגרירות ולא בדרג הקונסוליה. יוון מיוצגת בטורקמניסטן באמצעות שגרירותה במוסקבה, רוסיה. מדיה וקבצים בנושא יחסי טורקמניסטן–יוון בוויקישיתוף יחסי טורקמניסטן–יוון, באתר משרד החוץ היווני מדינות איתן ייסדה טורקמניסטן יחסים דיפלומטיים באתר משרד החוץ של טורקמניסטן יחסי טורקמניסטן–יוון, באתר משרד החוץ היווני
מניסלס

מניסלס (בספרדית: Manizales) היא בירת מחוז קלדס, השוכן במרכז קולומביה. העיר סמוכה להר הגעש נוואדו דל רואיס. העיר ממוקמת בחלק הצפוני של ציר מגדלי הקפה הקולומביאני ("Eje Cafetero") והיא המרכז העיקרי לייצור קפה קולומביאני. בנוסף על כך, מניסלס נחשבת למרכז אקדמי חשוב. מבחינה כלכלית, הענפים העיקריים שבעיר הם האקדמיה והשירותים. מניסלס נוסדה ב-12 באוקטובר 1849 על ידי קבוצה של עשרים אנטיוקוואים. אירלנד קורק, אירלנד ארצות הברית מיאמי, פלורידה, ארצות הברית ארגנטינה רוסאריו, ארגנטינה מקסיקו סן לואיס פוטוסי, מקסיקו מדיה וקבצים בנושא מניסלס בוויקישיתוף אתר האינטרנט הרשמי של מניסלס מניסלס, באתר אנציקלופדיה בריטניקה (באנגלית) ערך זה הוא קצרמר בנושא יישובים בקולומביה. אתם מוזמנים לתרום לוויקיפדיה ולהרחיב אותו.
ארטרמון

ארטרמון (באנגלית: Artarmon) הוא פרוור בסידני, המנוהל על ידי עיריית וילובי (City of Willoughby). הוא אחד מאזורי הממשל המקומי. ארטרמון ממוקם בדרום הגדה הצפונית, בערך 9 ק"מ דרום צפון-מערבית למרכז העסקים הראשי של סידני. מעבריו מצויים הפרוורים סיינט לנרדס וגריניץ' מדרום, ליין קוב וליין קוב נורת' במערב, צ'טסווד ווילובי בצפון, וממזרח הפרוור גובל בנרמברן. בשנים 1794 ו-1796 קרקעות באזור ניתנו לחיילים ופושעים משוחררים על מנת לעודד חקלאות. החווה המשמעותית באזור הייתה בבעלות ויליאם גור, שוטר שעבד תחת המושל ויליאם בליי. גור קרא לאחוזתו ארטרמון על שם אחוזת משפחתו באירלנד. בתוך הפרוור כיום מצוי אתר הקרוי אף הוא על שמו, גבעת גור. משרד הדואר הראשון בפרוור נפתח ב-1 בדצמבר 1909. בארטרמון שני בנייני דת גדולים: הכנסייה האנגליקנית על שם בזיל הקדוש, ומסגד ארטרמון המשרת את הקהילה המוסלמית. בפרוור מצוי בית ספר יסודי אחד, שנחשב מהטובים באזור וזכה בפרס בשנת 2018. בפרוור עוברת תחנת הרכבת ארטרמון, שנמצאת על קו הגדה הצפונית והמערב של רכבות סידני. מדיה וקבצים בנושא ארטרמון בוויקישיתוף ארטרמון, Dictionary of Sydney ערך זה הוא קצרמר בנושא גאוגרפיה של אוסטרליה ובנושא יישובים באוקיאניה. אתם מוזמנים לתרום לוויקיפדיה ולהרחיב אותו.
אוכלי קשקשת

אוכלי קשקשת או לפידופגיה (באנגלית: Lepidophagy) היא התנהגות אכילה בבעלי חיים אשר מזונם כולל בעיקר קשקשים של דגים שונים. מונח קרוב לכך הוא pterygophagy - בעלי חיים האוכלים סנפירי דגים. חיות אלה, ברובם הגדול בעצמם דגים, מסתמכים על מזונות נוספים במרבית המקרים, אוכלי כל ואף קרניבורים כשרק מעטים ניזונים מקשקשים בלבד ואלה נחשבים לטפילים וניזונים בצורה דומה למוצצי דם, כשרק לעיתים נדירות הם מתקרבים לגודל הטרף ולרוב גודלם כ-12 עד 20 ס"מ בלבד. התנהגות אכילה זו ידועה אצל 6 משפחות דגי מים מתוקים: אמנוניים, חריתיים, פיראניים, דיסטיצ'ודונטיים, אפטרונוטיים שפמנונים ערפדיים ושכילביים (Schilbeidae). ועוד 7 משפחות של דגי מי ים: נאוויתיים, קברנוניים, קרנוניים, טורפניים, אשקופיים, אריוסיים ותלת-קוציים (Triacanthodidae). ישנם מספר התנהגויות באכילת קשקשים. מספר מינים כמו השפמנון Neotropius khavalchor, ניזון רק מקשקשים שנפלו מדגים אחרים כך שהוא חי ביחסי קומנסליזם עם הדגים עליהם הוא מתבסס. לעומתם דגים כמו הפיראניה Catoprion mento נוגסת בשיניה בדגים אחרים בגודלה וקורעת מהם בשר, עור וקשקשים. הם אינם מתים אך נפצעים מכך. האמנון Perissodus microlepis מימת מלאווי מופיע בשני צורות, המתאימות לקריעת קשקשת הן מימינו של הקורבן והן משמאלו. מספר אוכלי קשקשת עוקבים אחרי קורבנם עד הרגע שהם יכולים לתקוף את קשקשיו וסנפיריו, לרוב סנפירי השת והזנב, מה שעוזר להם להימלט מקורבנם לאחר מכן. את הקשקשים הם אוספים בפיהם מהקרקעית. לעומתם כמה דגים מפתים את הקורבן עד שיתקרב לטווח תקיפה ואז קורעים במהירות מקשקשיו. כך ניזון למשל הקרנון חקיין נקאי. בדומה לטפילים אחרים הניזונים בדרך זו כמעט תמיד קטנים מהקורבנות שלהם ואינם הורגים אותם או אף פוצעים אותם קשה. לתזונה זו מספר יתרונות: קשקשי דגים הם מקור מזון המכיל קרטין ואמייל, וכן עור ושכבת ריר העשירים בחלבונים ובסידן. קשקשי דגים הם גם מזון נפוץ יחסית באזורים בהם הרבה דגים והם קלים יחסית להסרה מאשר קריעת בשר, נוסף על כך שהם משקיעים אנרגיה ולחימה בהריגת הטרף והקשקשים גדלים במהירות לאורך כל חודשי השנה. התנהגות אכילה בקנה מידה מתפתחת בדרך כלל בגלל מחסור במזון ותנאים סביבתיים קיצוניים. אכילת הקשקשים והעור המקיף את הקשקשים מספקים חומרים מזינים עשירים בחלבון שאולי לא יהיו זמינים במקומות אחרים בנישה. החסרונות בצורת אכילה זו כוללת פגיעה מידי הקורבנות הפונדקאים שלהם, צורך במעקב אחרי אוכלוסיות דגים שונות ולרוב דרושה אנרגיה לתלישת ונשיכת הקשקשים, אשר דורשת אנרגיה גדולה מאשר אנרגיית הקשקשים המופקת, כך שיש צורך בתלישת קשקשים רבים להשגת אנרגיה מספקת. טפילות אוכלי דגים לפידופגיה באתר bioone (באנגלית) Janovetz, Jeff (2005). "Functional morphology of feeding in the scale-eating specialist Catoprion mento" (PDF). The Journal of Experimental Biology. 208 (Pt 24): 4757–4768. doi:10.1242/jeb.01938. PMID 16326957. S2CID 15566769.
אנסטסיה וולוצ'קובה

אנסטסיה יורייבנה וולוצ'קובה (ברוסית: Анастасия Юрьевна Волочкова; נולדה ב-20 בינואר 1976) היא רקדנית בלט רוסית, אישיות ציבורית. זוכת הפרס Benois de la Danse (אנ') לשנת 2002. וולוצ'קובה החלה את קריירת הבלט שלה בתיאטרון מרינסקי ב-1994, ומ-1998 היא עבדה בתיאטרון בולשוי. לאחר 2003, הוא מופיע עם פרויקטי סולו, בעיקר בכיוון אסטרדה. בנוסף לקריירת הריקוד שלה, היא מנסה את עצמה כשחקנית, דוגמנית וזמרת. אנסטסיה וולוצ'קובה נולדה ב-20 בינואר 1976 בלנינגרד. במשפחתו של אלוף ברית המועצות בטניס שולחן בזוגות. וולוצ'קובה למדה באקדמיית ואגאנובה לבלט רוסי, סיימה את לימודיה בכיתתה של נטליה דודינסקאיה. בשנת 1994, כשהיא עדיין סטודנטית, היא החלה להופיע עם קטעי סולו על במת תיאטרון מרינסקי. לאחר סיום הלימודים, היא התקבלה מיד כסולנית. כבר בשנים הראשונות לעבודתה, היא ביצעה את התפקידים הראשיים בבלטים: ג'יזל, קורסייר, אגם הברבורים, ריימונדה וציפור האש. בשנת 1998 היא הוזמנה על ידי ולדימיר וסילייב לבצע את התפקיד של אודטה בהפקתו החדשה של אגם הברבורים בתיאטרון בולשוי. כתוצאה מסיבוב הופעות בבריטניה בתחילת שנת 2000, היא קיבלה הזמנה להבלט האנגלי הלאומי. בספטמבר 2003 הודחה רשמית מתיטרון בולשוי, היא עצמה מקשרת את ההדחה מהתיאטרון עם נקמתו האישית של המיליארדר וחבר הדומה סוליימאן קרימוב, ממנו נפרדה זמן קצר לפני פיטוריה. ב-2003 היא הפכה לחברה במפלגת רוסיה המאוחדת. ב-2 בפברואר 2011 היא עזבה את המפלגה. ב-2009 היא הגישה בקשה להשתתפות בבחירות לראשות עיריית סוצ'י, בירת אולימפיאדת 2014 העתידית, אך נדחתה. בשנת 2016, היא השתתפה בקונגרס העשירי של מפלגת רוסיה הוגנת. היא שקלה את אפשרות השתתפותה בבחירות להדומא הממלכתית כמועמדת לחברות ממפלגה זו. מדיה וקבצים בנושא אנסטסיה וולוצ'קובה בוויקישיתוף אתר האינטרנט הרשמי של אנסטסיה וולוצ'קובה (ברוסית ובאנגלית) אנסטסיה וולוצ'קובה, ברשת החברתית פייסבוק אנסטסיה וולוצ'קובה, ברשת החברתית אקס (טוויטר) אנסטסיה וולוצ'קובה, ביישום טלגרם אנסטסיה וולוצ'קובה, ברשת החברתית אינסטגרם אנסטסיה וולוצ'קובה, ברשת החברתית טיקטוק אנסטסיה וולוצ'קובה, ברשת החברתית VK אנסטסיה וולוצ'קובה, סרטונים בערוץ היוטיוב אנסטסיה וולוצ'קובה, במסד הנתונים הקולנועיים IMDb (באנגלית) אנסטסיה וולוצ'קובה, במסד הנתונים הקולנועיים KinoPoisk (ברוסית) אנסטסיה וולוצ'קובה, באתר אפל מיוזיק (באנגלית) אנסטסיה וולוצ'קובה, באתר ספוטיפיי אנסטסיה וולוצ'קובה, באתר דיזר אנסטסיה וולוצ'קובה, באתר Yandex.Music (ברוסית) Анастасия Волочкова - биография, новости, личная жизнь, фото, видео, stuki-druki.com (ברוסית) אסור לפספס‏, בלרינה שהודחה בגלל שומן עושה אמבטיית קרח בקור המקפיא של רוסיה, באתר וואלה, 3 בדצמבר 2016 Волочкова выходит из "Единой России" из-за Ходорковского, BBC News Русская служба, ‏2011-02-02 (ברוסית) Волочкову не допустили до выборов мэра Сочи, Lenta.RU (ברוסית) Анастасия Волочкова на съезде партии "Справедливая Россия", נבדק ב-2022-11-01
נמרוד מגידו

נמרוד מגידו הוא מתמטיקאי וחוקר מדעי המחשב. הוא מדען חוקר במרכז המחקר של IBM אלמאדן ובאוניברסיטת סטנפורד. תחומי העניין שלו כוללים אופטימיזציה קומבינטורית, עיצוב וניתוח אלגוריתמים, תורת המשחקים ולמידת מכונה, והוא אחד האנשים הראשונים שהציעו פתרון לבעיית המעגל הקטן ביותר (אנ'). מגידו קיבל תואר ראשון במתמטיקה ופיזיקה, תואר שני במתמטיקה ותואר דוקטור למתמטיקה (1972), כולם מהאוניברסיטה העברית בירושלים. את תואר הדוקטור קיבל על מחקר בהנחיית מיכאל משלר. בסוף שנות ה-70 היה פרופסור במחלקה לסטטיסטיקה של אוניברסיטת תל אביב. בנוסף נמנה עם סגל אוניברסיטת נורת'ווסטרן. מגידו ידוע בטכניקות הגיזום והחיפוש שלו בגאומטריה חישובית וכן בחיפוש פרמטרי שהוא המציא ב-1983 ושימשו לפתרון בעיות אופטימיזציה גאומטריות חישוביות שונות, ובמיוחד כדי לפתור את בעיית המעגל הקטן ביותר בזמן ליניארי. בין הדוקטורנטים לשעבר שלו נמצאת אדית כהן. על שמו רשומים פטנטים אחדים. פרס ג'ון פון נוימן לשנת 2014, על תרומות יסודיות בקשת רחבה של תחומי חקר ביצועים ומדעי הניהול, ובפרט בתחומי תכנון ליניארי, אופטימיזציה קומבינטורית ותורת המשחקים האלגוריתמית. פרס ICS לשנת 1992 פרס פרדריק לנצ'סטר (אנ') לשנת 1992. בשנת 2009 הוא קיבל את פרס עמיתי המכון לחקר התפעול ומדעי הניהול (INFORMS) על תרומות לתיאוריה וליישום של תכנות מתמטי, כולל חיפושים פרמטריים, שיטות נקודות פנימיות, תכנות ליניארי בממד נמוך, ניתוח הסתברותי של שיטת הסימפלקס וחישוב תורת המשחקים. אתר האינטרנט הרשמי של נמרוד מגידו (באנגלית) נמרוד מגידו, באתר פרויקט הגנאלוגיה במתמטיקה נמרוד מגידו, באתר dblp נמרוד מגידו, באתר גוגל סקולר נמרוד מגידו, דף שער בספרייה הלאומית גנאלוגיה מתמטית של נמרוד מגידו, באתר פרויקט הגנאלוגיה במתמטיקה "Megiddo profile at an article from Computer journal April 2004, p. 11" (PDF). אורכב מ-המקור (PDF) ב-31 ביולי 2004. {{cite web}}: (עזרה) N. Megiddo, On repeated games with incomplete information played by non-Bayesian players, International Journal of Game Theory 9 (1980), No. 3, 157-167 Megiddo, Nimrod (1983), "Applying parallel computation algorithms in the design of serial algorithms", Journal of the ACM, 30 (4): 852–865, doi:10.1145/2157.322410, MR 0819134. Megiddo, Nimrod (1989). "Pathways to the Optimal Set in Linear Programming". Progress in Mathematical Programming. Springer New York. pp. 131–158. doi:10.1007/978-1-4613-9617-8_8. Patents by Inventor Nimrod Megiddo, Justia Nimrod Megiddo, INFORMS INFORMS Computing Society (ICS) Prize, INFORMS "Nimrod Megiddo's resume and publications". theory.stanford.edu. נבדק ב-2021-09-09.{{cite web}}: תחזוקה - ציטוט: url-status (link) "INFORMS Fellows: Class of 2009 - INFORMS". אורכב מ-המקור ב-2015-09-15.
יחסי יוון–קמבודיה

יחסי יוון–קמבודיה הם היחסים הדיפלומטיים הרשמיים שבין הרפובליקה ההלנית לבין ממלכת קמבודיה. שתי המדינות כוננו יחסים דיפלומטיים ב-8 באפריל 1996. המרחק הגאוגרפי המפריד בין שתי המדינות, היעדר קהילה יוונית בקמבודיה והמגעים הפוליטיים הדלילים של פנום פן עם מדינות מחוץ לסביבתה המיידית לא היטיבו בעבר בפיתוח היחסים הפוליטיים הדו-צדדיים בין יוון לקמבודיה, אם כי היחסים הרב-צדדיים יותר מתפתחים בין המדינות. שתי המדינות הן חברות מלאות בלה פרנקופוני. לפי Trading Economics, הסחר הדו-צדדי בין המדינות ירד מעט בין 2019 ל-2020. היצוא של קמבודיה ליוון והיבוא מיוון עמד על 12.24 מיליון דולר ו-1.44 מיליון דולר, בהתאמה. הנתונים העדכניים ביותר באתר הסטטיסטיקה מצביעים על כך שבשנת 2020, פריטי לבוש היוו 6.93 מיליון דולר או 57 אחוז מהיצוא של קמבודיה, בעוד שעורות, פרווה ומוצרי פרווה היוו 0.83096 מיליון דולר או 58 אחוזים. מהיבוא של קמבודיה. קמבודיה מיוצגת ביוון באמצעות שגרירותה בפריז, צרפת. יוון מיוצגת בקמבודיה באמצעות שגרירותה בבנגקוק, תאילנד. מדיה וקבצים בנושא יחסי יוון–קמבודיה בוויקישיתוף יחסי יוון–קמבודיה, באתר משרד החוץ היווני יחסי יוון–קמבודיה, באתר משרד החוץ היווני Cambodia, Greece to kick off first consultative dialogue ‘soon’ באתר phnompenhpost‏, 18 במרץ 2022
אריסטרכוס מסמותרקיה

אריסטרכוס מסמותרקיה (220–143 לפנה"ס; ביוונית: Ἀρίσταρχος ὁ Σαμόθραξ Aristarchos o Samothrax) עסק בדקדוק יווני עתיק. הוא מזוהה כבעל ההשפעה החזקה ביותר מכל חוקרי השירה ההומרית. הוא היה הספרן הראשי של ספריית אלכסנדריה ונראה כי ירש את מורו אריסטופנס מביזנטיון בתפקיד זה. אריסטרכוס עזב את האי סמותרקיה בגיל צעיר ונסע לאלכסנדריה, שם למד עם מנהל הספרייה. מאוחר יותר, הוא היה מורה בחצר המלכותית, ולאחר מכן מנהל הספרייה מ-153 עד 145 לפני הספירה. לאחר שהוא נרדף על ידי תלמידו, תלמי השמיני, הוא מצא מקלט בקפריסין, שם מת. נאמר שלאריסטרכוס היה זיכרון מדהים והוא היה אדיש לחלוטין לגבי המראה החיצוני שלו. הדיווחים על סיבת מותו משתנים, אם כי יש הסכמה שזה היה במהלך הרדיפות של תלמי השמיני. דיווח אחד מציין שלאחר שחלה במחלת המיימת חשוכת מרפא, הרעיב את עצמו למוות בזמן גלות קפריסין. הוא ייסד את המהדורה החשובה ביותר מבחינה היסטורית של השירים ההומריים, מספרים שהוא יישם עליה את שיטת המבטא של המורה שלו, תוך שהוא מציג את הטקסטים בעין זהירה לנכונות המטרית. דחייתו של שורות מפוקפקות הפכה את חומרתו לפתגם. סביר להניח שהוא, או נכון יותר, כנראה, אחד מקודמיו באלכסנדריה, זנודוטוס, היה אחראי לחלוקת האיליאדה והאודיסאה לעשרים וארבעה ספרים כל אחד. לפי הסודא, אריסטרכוס כתב כ-800 חיבורים (ὑπομνήματα ypomnimata) בנושאים שונים; כולם אבודים פרט לקטעים שנשמרו בסכוליה השונים. יצירותיו מכסות סופרים כמו אלקאיוס, אנאקראון, פינדארוס, הסיודוס והטרגדיות. הוא שינה את מערכת הסימנים הטקסטואליים היווניים הקדומים (סמיה) ומנקודה מסוימת ואילך נקראו סימנים אלו סמלים אריסטרכיים. הקשר ההיסטורי של שמו לביקורת ספרות יצר את המונח "אריסטרך" למבקר שיפוטי. [1] האתר של סמותרקי מאמר חדש באנציקלופדיה של Advent על ספריית אלכסנדריה Aristarch.org, ביקורת הומניסטית אריסטרכוס מסמותרקיה, באתר אנציקלופדיה בריטניקה (באנגלית) Schironi, Francesca (2018). The Best of the Grammarians: Aristarchus of Samothrace on the Iliad. Ann Arbor: University of Michigan Press. ISBN 9780472130764. Cic. ad Fam. iii.11.5, ix.10.1; in Pis. 30.73 Hor. A. P. 450
יחסי בהוטן–יוון

יחסי בהוטן–יוון הם היחסים הבילטרליים שבין ממלכת בהוטן לבין הרפובליקה ההלנית. כיום לא מתקיימים יחסים דיפלומטיים רשמיים בין שתי המדינות, ושתי המדינות לא מיוצגות האחת אצל השנייה, לא בדרג השגרירות ולא בדרג הקונסוליה. זאת כחלק ממדיניות ההתבדלות של בהוטן, שמגבילה את כמות המדינות שבהוטן מקיימת איתן יחסים. למרות זאת, שתי המדינות חברות באו"ם ובארגונים בין־לאומיים נוספים. מדיה וקבצים בנושא יחסי בהוטן–יוון בוויקישיתוף Bhutan doesn't have diplomatic ties with any of the 5 UNSC permanent members4 באתר indiatimes‏, 15 ביולי 2017 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
המועצה לביטחון לאומי (ערב הסעודית)

המועצה לביטחון לאומי של ערב הסעודית (בערבית: مجلس الأمن الوطني) הייתה הגוף האחראי על תיאום האסטרטגיות בתחומי הביטחון הלאומי ומדיניות החוץ של ערב הסעודית. המועצה נחשבה לעמוד השדרה של ממשלת ערב הסעודית בתחומי יחסי חוץ וביטחון לאומי עד פירוקה. המועצה הוקמה על ידי מלך ערב הסעודית, עבדאללה ב-2005 ופורקה על ידי מחליפו המלך סלמאן ב-29 בינואר 2015, פחות משבוע לאחר שהומלך למלך ערב הסעודית. את המועצה החליפה מועצה חדשה בשם "המועצה לעניינים מדיניים וביטחוניים". מזכיר המועצה בתקופת קיומה היה בנדר בן סולטאן אאל סעוד. המועצה לביטחון לאומי הוקמה ב-16 באוקטובר 2005 על ידי המלך החדש, המלך עבדאללה בתגובה לשינויים גאופוליטיים גדולים באזור המזרח התיכון (אשר המרכזי שבהם היה מלחמת עיראק). המועצה בוטלה על ידי המלך סלמאן ב-29 בינואר 2015, פחות משבוע לאחר שהומלך. במקום המועצה הקים המלך סלמאן את "המועצה לעניינים מדיניים וביטחוניים". המועצה הוקמה על מנת לפעול כמנגנון ארגוני שיתאם את המדיניות של הממלכה הנוגעת לביטחון לאומי. למועצה היה את הסמכות החוקית להכריז מלחמה ולחקור סוכנויות ביטחון במידה והן היו מעורבות במעשים אשר איימו על הביטחון הלאומי של הממלכה. למרות הקמת המועצה ובדומה להתנהלות של מוסדות ממשלתיים סעודים אחרים, ההחלטות המרכזיות בכל התחומים ובפרט בתחום הביטחון הלאומי התקבלו על ידי בכירים במשפחת המלוכה, משפחת סעוד. בראש המועצה לביטחון לאומי עמד מלך ערב הסעודית ומלבדו היו חברים בה בין היתר, יורש העצר, שר ההגנה, שר הפנים, שר החוץ, ואישים נוספים. Abdulaziz Sager (11 בנובמבר 2005). "Saudi National Security Council: Current Role and Future Prospects". Arab News. אורכב מ-המקור ב-11 בנובמבר 2011. נבדק ב-5 במאי 2011. {{cite news}}: (עזרה) Henderson, Simon (24 באוקטובר 2005). "King Abdullah Recasts Saudi Intelligence". Washington Institute for Near East Policy. נבדק ב-4 במאי 2011. {{cite news}}: (עזרה) "King Abdullah approves National Security Council bylaws, appoints Prince Bandar secretary-general". Royal Embassy of Saudi Arabia, Washington, DC. 16 באוקטובר 2005. נבדק ב-5 במאי 2011. {{cite web}}: (עזרה) "Prince Bandar gets 4 more years as National Security Council head". Saudi Gazette. Saudi Press Agency. אורכב מ-המקור ב-19 בספטמבר 2011. נבדק ב-5 במאי 2011. {{cite news}}: (עזרה) ערך זה הוא קצרמר בנושא ערב הסעודית. אתם מוזמנים לתרום לוויקיפדיה ולהרחיב אותו.
יחסי ברוניי–יוון

יחסי ברוניי–יוון הם היחסים הבילטרליים שבין נגרה ברוניי דארוסלאם לבין הרפובליקה ההלנית. המגעים הפוליטיים והכלכליים של יוון עם ברוניי מוגבלים. משפחות יווניות מעטות מתגוררות דרך קבע בבירה בנדר סרי בגוואן, עם זאת, כמה אזרחים או גולים יוונים עובדים מדי פעם במדינה כמנהלים בכירים של חברות בינלאומיות. ברוניי מיוצגת ביוון באמצעות שגרירותה בלונדון, הממלכה המאוחדת. יוון מיוצגת בברוניי באמצעות שגרירותה בסינגפור. מדיה וקבצים בנושא יחסי ברוניי–יוון בוויקישיתוף יחסי ברוניי–יוון באתר משרד החוץ היווני (ביוונית) יחסי ברוניי–יוון באתר משרד החוץ היווני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
ריצ'רד בארלו

ריצ'רד יוג'ין בארלו (באנגלית: Richard Eugene Barlow; נולד ב-12 בינואר 1931 בגלסבורג, אילינוי) הוא מתמטיקאי וסטטיסטיקאי אמריקאי, שנחשב יחד עם פרנק פרושאן כמייסד תחום האמינות המודרני. הוא היה פרופסור באוניברסיטת קליפורניה, ברקלי מ-1963 ועד פרישתו ב-1999. הוא הציג את המושג "זמן כולל במבחן" בתורת האמינות. הוא ופרושן כתבו יחד את הספר התיאוריה המתמטית של אמינות. בארלו קיבל את התואר הראשון שלו במתמטיקה מנוקס קולג' ב-1953 ואת התואר השני שלו מאוניברסיטת אורגון ב-1955. בשנת 1961 הוא קיבל את הדוקטורט שלו בסטטיסטיקה מתמטית מאוניברסיטת סטנפורד תחת שמואל קרלין. עבודת הדוקטורט שלו נקראה יישומים של תהליכים סמי-מרקוביים לפתרון בעיות באמינות. לאחר סיום הלימודים עבד במכון לניתוחי ביטחון במשך שנה. מ-1963 ועד פרישתו ב-1999 היה פרופסור באוניברסיטת ברקלי. בהיותו בברקלי הדריך כמה דוקטורנטים בחקר ביצועים. בארלו היה מדען אורח במעבדות בואינג ב-1966 ובאוניברסיטת פלורידה סטייט ב-1975 וב-1976 (עם פרנק פרושן). מ-1963 עד 1969 היה יועץ לתאגיד ראנד . בנוסף לתורת האמינות, הוא עסק במודלים הסתברותיים, בסטטיסטיקה בייסיאנית ובניתוח נתונים סטטיסטיים. ב-1991 הוענק לו פרס ג'ון פון נוימן עם פרנק פרושן. הוא עמית של המכון לסטטיסטיקה מתמטית, האיגוד האמריקאי לסטטיסטיקה, והמכון לחקר ביצועים ומדעי הניהול. בארלו נשוי משנת 1956 ולו ארבעה ילדים. ריצ'רד בארלו, באתר פרויקט הגנאלוגיה במתמטיקה Hayakawa Yu; Irony Telba Zalkind; Xie Min (21 בדצמבר 2001). System And Bayesian Reliability: Essays In Honor Of Professor Richard E Barlow On His 70th Birthday. World Scientific. ISBN 978-981-4489-34-8. {{cite book}}: (עזרה) "Richard E. Barlow". Informs. נבדק ב-18 באוגוסט 2019. {{cite web}}: (עזרה) "Richard Barlow". Mathematics Genealogy Project. נבדק ב-18 באוגוסט 2019. {{cite web}}: (עזרה)
יחסי יוון – סרי לנקה

יחסי יוון–סרי לנקה הם היחסים הדיפלומטיים הרשמיים שבין הרפובליקה ההלנית לבין הרפובליקה הדמוקרטית הסוציאליסטית של סרי לנקה. שתי המדינות כוננו יחסים דיפלומטיים בשנת 1957. היחסים בין שתי המדינות טובים, שיתוף הפעולה הדו-צדדי והרב-צדדי משביע רצון. יוון נקטה בפעולה מיידית בעקבות החדשות על הצונאמי שפגע באזורים בדרום מזרח אסיה בדצמבר 2004 על מנת לספק הקלה ולעזור לנפגעי הצונאמי. ספינת תענוגות יוונית שנשאה 500 טונות של סיוע הומניטרי חירום, כולל אספקת תרופות וציוד רפואי, הפליגה מאתונה לסרי לנקה. הספינה נשארה בטרינקומאלי במשך 3 חודשים, ופעלה כמחלקה בבית חולים. בכל הנוגע לסיוע לפיתוח ארוך טווח, יותר מ-8 מיליון אירו הוקצו כמימון לפרויקטים של שיקום ותשתיות בתחומי החינוך, הבריאות, הדיג והספנות. הסכם לשיתוף פעולה לפיתוח נחתם בין שתי המדינות ב-18 באפריל 2007. הסחר הדו-צדדי של סרי לנקה עם יוון, שאינה שותפת סחר משמעותית, הוא צנוע. מחזור המסחר הכולל בין שתי המדינות בשנת 2009 עמד על 13.6 מיליון דולר, שהיווה ירידה של 17 אחוזים לעומת השנה שקדמה לה. מוצר הייצוא העיקרי של סרי לנקה ליוון הוא תה, המהווה 49% מהערך הכולל של היצוא של סרי לנקה ליוון בשנת 2009. יבוא תיל וכבלים מבודדים, שהיוו 26% משווי היבוא הכולל, היה המוצר העיקרי שיובא מיוון ב-2008. סרי לנקה מיוצגת ביוון באמצעות שגרירותה ברומא, איטליה. יוון מיוצגת בסרי לנקה באמצעות שגרירותה בניו דלהי, הודו. מדיה וקבצים בנושא יחסי יוון – סרי לנקה בוויקישיתוף יחסי יוון–סרי לנקה, באתר משרד החוץ היווני יחסי יוון–סרי לנקה באתר משרד החוץ של סרי לנקה יחסי יוון–סרי לנקה באתר משרד החוץ של סרי לנקה יחסי יוון–סרי לנקה, באתר משרד החוץ היווני
Mission de Phénicie

משלחת פיניקיה (בצרפתית: Mission de Phénicie) הייתה משלחת הארכאולוגית הגדולה הראשונה לפיניקיה (סוריה, לבנון וצפון ארץ ישראל). היא התרחשה בשנים 1860–1861 על־ידי צוות צרפתי בראשות ארנסט רנן. רנן הופקד על המשימה באוקטובר 1860, לאחר שהתעורר עניין צרפתי בעקבות גילוי ארון קבורת אשמונעזר השני ב־1855. המשלחת תיארה סקר ארכאולוגי שביצע הצוות, מקרן שבצפון פיניקיה דרומה עד אזור עתלית ודור. טקסט: Renan, Ernest (1864). Mission de Phénicie. Paris: Imprimerie Impériale. [1] [2] [3] "לוחות" צילומים: Renan, Ernest (1864). Mission de Phénicie – Planches. Paris: Imprimerie Impériale. [1] [2] קטלוג ממצאים מהמשלחת: Renan, Ernest (1862). Catalogue des objets provenant de la Mission de Phénicie. Paris: Michael Lévy. קורפוס הכתובות השמיות מדיה וקבצים בנושא Mission de Phénicie בוויקישיתוף Mejcher-Atassi, S.; Schwartz, J. P. (2016). "Between Looters and Private Collectors: The Tragic Fate of Lebanese Antiquities". Archives, Museums and Collecting Practices in the Modern Arab World. Taylor & Francis. ISBN 978-1-317-17884-2. נבדק ב-2022-01-27.
נבחרת סרי לנקה בכדורגל

נבחרת סרי לנקה בכדורגל היא נבחרת הכדורגל הלאומית של סרי לנקה. הנבחרת הייתה ידועה כ"נבחרת ציילון בכדורגל" עד לשנת 1972, אז שונה שמה של ציילון לסרי לנקה. נבחרת זו נחשבת לאחת החלשות ביותר ביבשת אסיה והסיבה היא ככל הנראה חוזקו של ענף הקריקט בסרי לנקה, על חשבון הכדורגל. הדירוג הנוכחי של נבחרת סרי לנקה ברשימת הדירוג של פיפ"א, הוא המקום ה-200 בעולם, נכון ל-19 בספטמבר 2024; הניקוד הוא 831.39 – עלייה של 5 נקודות לעומת ניקוד קודם. דירוג השיא 122 נמדד לראשונה באוגוסט 1998, והדירוג הנמוך ביותר 207 נמדד לראשונה ביוני 2022. 1930 עד 1970 - לא נכנסה 1974 - פרשה 1978 - פרשה 1982 עד 1990 - לא נכנסה 1994 עד 2026 - לא העפילה 1956 עד 1968 - לא נכנסה 1972 - לא העפילה 1976 - לא נכנסה 1980 - לא העפילה 1984 - לא העפילה 1988 - לא נכנסה 1992 - לא נכנסה 1996 עד 2004 - לא העפילה 2007 - פרשה 2011 עד 2023 - לא העפילה 2006 - מקום שני 2008 - שלב הבתים 2010 - שלב הבתים (מארחת) 2012 עד 2014 - לא העפילה 1993 - מקום שני 1995 - מקום ראשון 1997 - מקום רביעי 1999 עד 2005 - סיבוב ראשון 2008 - חצי גמר 2009 - חצי גמר 2011 - סיבוב ראשון 2013 - שלב הבתים דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
Fake Love

האם התכוונתם ל... Fake Love (שיר של דרייק) – שיר של הזמר הקנדי דרייק משנת 2017 Fake Love (שיר של BTS) – שיר של להקת הבנים הדרום קוריאנית BTS משנת 2018